La consellera d’Empresa, Àngels Chacón, ha descartat que es plantegi la cancel·lació del Mobile World Congress (MWC) pel coronavirus. En declaracions a Catalunya Ràdio, ha respectat les decisions d’LG i ZTE que han anulat la seva participació a la fira de mòbils barcelonina i ha defensat que des de la Generalitat “s’han pres totes les mesures”. Per a Chacón començar a suspendre esdeveniments com el Mobile portaria “a una política d’aïllament país per país”. D’altra banda, ha reconegut que sí que hi poden haver afectacions a les duanes, que estan actualment tancades per l’any nou xinès, o per reunions que es poden suspendre per precaució i que els efectes s’hauran d’analitzar amb el temps.

Publicitat

A més, Chacón ha criticat la “discriminació” cap al col·lectiu xinès i ha afirmat que el coronavirus pot afectar qualsevol.

Related